open-index/open-wikipedia-markdown huggingface dataset:
Խցանված կաթնածորան

**Խցանված կաթնածորան**(երբեմն կոչվում է նաև փակված կաթնածորան) մեկ կամ մի քանի ծորանների խցանում է, որոնք կաթը տանում են պտուկ, որպեսզի նորածինը կերակրվի կրծքով։ Ծորանների խցանումը կարող է մաստիտ առաջացնել: Ախտանիշներն են՝ կրծքում տեղայնացված ուռուցիկ ու ցավոտ գնդաձև հատվածը,որի վրա կարող է նկատվել կարմրություն։ Խցանված կաթնածորանի պատճառը կրծքագեղձի մի մասից կաթի արտահոսքի խանգարումն է: Սա կարող է պայմանավորված լինել կրծքով կերակրման հազվադեպությամբ,  կրծքով կերակրման սխալ դիրքով, կոշտ հագուստով կամ կրծքագեղձի վնասվածքով: Երբեմն կրծքագեղձի  ծորանը խցանվում է խտացված կաթով: Խցանված կաթնածորանը կարելի է վերաբացել՝ բարելավելով կաթի դուրսբերումը և շտկելով հիմքում ընկած պատճառը:

## Ախտանիշներ և նշաններ
Կաթնածորանի խցանումը ունի հետևյալ տարածված ախտանիշները՝

* Թեթև ջերմություն և կրծքի ինֆեկցիա
* Կրծքի որոշակի մասում ցավ
* Այտուցված կամ զգայուն գունդ կրծքագեղձում
* Կաթի հոսքի դանդաղում
* Կաթնածորանի վրա փոքրիկ սպիտակ բշտիկ, որը կոչվում է կաթնային բշտիկ
* Կրծքի այտուցվածություն կամ կարմրություն
* Կրծքին դիպչելիս տաք հատվածներ 
* Նորածինը կարող է անհարմար զգալ ախտահարված կրծքից կերակրվելիս

## Պատճառները

Կաթնածորանների խցանումը կրծքով կերակրման ժամանակ տարածված խնդիր է և կարող է առաջանալ մի շարք պատճառներով՝

* Երբ նորածինը սխալ դիրքով է բռնում մոր կուրծքը
* Նեղ կրծկալ կամ նեղ հագուստ կրելը կարող է սահմանափակել կրծքերը և ճնշում գործադրել դրանց վրա՝ հանգեցնելով կաթնածորանի խցանման
* Վատ կամ թույլ պոմպը կարող է հանգեցնել կաթի վատ արտազատմանը
* Երբ կրծքի կաթը պարբերաբար չի հանվում, կաթը կարող է կուտակվել և խցանում առաջացնել
* Պտուկի բշտիկը նույնպես կարող է խցանել կաթնածորանը
* Երբ մարմինը չափից շատ կաթ է արտադրում, այն կարող է լցնել կրծքը և, հետևաբար, խցանում առաջացնել
* Այլ պատճառներից են հոգնածությունը, չափից շատ ֆիզիկական վարժությունները, ջրազրկումը և կերակրման դադարեցումը

## Բուժում
Խցանված կաթնածորանների դեմ ամենաարդյունավետ բուժումը ախտահարված կրծքագեղձերը դատարկելն է՝ հաճախակի կրծքով կերակրելու կամ կաթը արտամղելու միջոցով։ Առաջարկվել են բազմաթիվ այլ բուժման մոտեցումներ, սակայն արդյունավետությունը որոշելու համար բավարար կլինիկական հետազոտություններ չկան։ Ուսումնասիրված, բայց դրանց օգտագործման օգտին կամ դեմ հիմնաքարային ապացույցներ չունեցող բուժումներ՝

* Կրծքագեղձի նուրբ մերսում: Երբեմն գնդի վրա նուրբ մերսումից հետո պտուկի միջով դուրս է գալիս խտացած կաթի մի մասը, որին հաջորդում է կաթի հոսքը և խցանված ծորանի արագ վերաբացումը:
* Երեխայի ճիշտ դիրքի և կրծքին ամուր հպման ապահովում
* Կրծքագեղձերին չդիպչող,ազատ հագուստ
* Կիրառել տաք կոմպրեսներ
* Խմել մասնագիտացված բուսական թեյ
* Ասեղնաբուժություն
* Գուա-Շա
* Պրոտեոլիտիկ ֆերմենտներ

Կաթնածորանի խցանումը կարող է առաջանալ պտուկի բշտիկից: Այս երկուսն էլ կարող են հանգեցնել մաստիտի:

## Ծանոթագրություններ

Կատեգորիա:Կնոջ ներզատական համակարգ
Նիիգատայի դրոշ

**Նիիգատա պրեֆեկտուրայի դրոշ** () կարմիր դաշտ է, որի կենտրոնում պատկերված է պրեֆեկտուրայի անվան ոճավորված խորհրդանշանը՝ ոսկեգույն կանջի և կատականա գրանշաններով։ Դրոշը ընդունվել է պրեֆեկտուրայի խորհրդանշանի հետ միաժամանակ՝ 1963 թվականի օգոստոսի 23-ին ընդունված պրեֆեկտուրալ ծանուցման ուժի մեջ մտնելու կապակցությամբ, որով սահմանվել են նաև այդ խորհրդանիշների ճշգրիտ ձևավորումն ու կառուցման չափորոշիչները։ Նիիգատա պրեֆեկտուրայի դրոշն ու խորհրդանշանը հանդիսանում են պրեֆեկտուրայի կառավարության պաշտոնական խորհրդանիշներ, և դրանց օգտագործումը սահմանափակվում է պետական գործունեության շրջանակներով։ Միևնույն ժամանակ, ոչ պետական կազմակերպությունները և ֆիզիկական անձինք կարող են պաշտոնապես դիմել պրեֆեկտուրայի նահանգապետին՝ դրանք ոչ պաշտոնական նպատակներով օգտագործելու թույլտվություն ստանալու համար։

## Դիզայն և խորհրդանիշ
thumb|upright|Նիիգատա պրեֆեկտուրայի խորհրդանշանը

Շրջանաձև պատկերն իրենից ներկայացնում է «գատա» () բառի կատականա գրանշանի ոճավորված ձևը, որի վերին կենտրոնական հատվածում տեղադրված է «նիի» () կանջի գրանշանի ոճավորված տարբերակը։ Խորհրդանշանը մարմնավորում է ներդաշնակությունը, հույսը և պրեֆեկտուրայի անսահման զարգանալու ձգտումը։

### Կառուցվածք
Դրոշի և խորհրդանշանի ճշգրիտ չափերը և գունային լուծումները սահմանված են դրանք հաստատող պրեֆեկտուրալ ծանուցմամբ։ Դրոշի լայնության և երկարության հարաբերակցությունը կազմում է 2:3։ «Գատա» գրանշանի տրամագիծը հավասար է դրոշի երկարության 46 տոկոսին, իսկ «նիի» գրանշանի բարձրությունը կազմում է մոտավորապես դրոշի երկարության 17 տոկոսը կամ կատականա գրանշանի տրամագծի 37 տոկոսը։ Հիրագանա «գոտիների» լայնությունը կազմում է դրոշի երկարության մոտ 5 տոկոսը կամ կատականա գրանշանի տրամագծի 11 տոկոսը։ Դրոշը կարմիր դաշտ է՝ ոսկեգույն խորհրդանշանով, սակայն պրեֆեկտուրալ ծանուցումը թույլ է տալիս խորհրդանշանի համար նաև սպիտակ գույնի օգտագործումը։

## Արձանագրություն
Դրոշը և խորհրդանշանը հանդիսանում են Նիիգատա պրեֆեկտուրայի կառավարության պաշտոնական խորհրդանիշներ, և դրանց օգտագործումը սահմանափակվում է բացառապես պետական մարմինների պաշտոնական գործունեությամբ։ Այնուամենայնիվ, ոչ պետական կազմակերպությունները և ֆիզիկական անձինք կարող են պաշտոնապես դիմել Նիիգատա պրեֆեկտուրայի նահանգապետին՝ դրոշը կամ խորհրդանշանը ոչ պաշտոնական նպատակներով օգտագործելու թույլտվություն ստանալու համար։ Նահանգապետը կարող է մերժել դիմումը, եթե գտնում է, որ խորհրդանիշների օգտագործումը կարող է լինել ոչ պատշաճ կամ հանգեցնել դրանց շահագործմանը առևտրային, անձնական կամ հանցավոր նպատակներով։

## Ծանոթագրություններ

Կատեգորիա:Ճապոնիա
Կատեգորիա:Ճապոնիայի պրեֆեկտուրաներ
Միխայիլ Նուայմե

**Միխայիլ Նուայմե** ( ԱՄՆ իրավաբանական անունը՝ **Մայքլ Ջոզեֆ Նաիմի** ), լիբանանցի բանաստեղծ, վիպասան և փիլիսոփա էր, որը հայտնի էր իր հոգևոր գրվածքներով, մասնավորապես՝ «Միրդադի գիրքը»։ Նա լայնորեն ճանաչված է որպես ժամանակակից արաբական գրականության ամենակարևոր դեմքերից մեկը և 20-րդ դարի ամենակարևոր հոգևոր գրողներից մեկը։

1920 թվականին Նուայմեն վերակազմավորեց Նյու Յորքի Փետուրի միավորումը՝ դրա հիմնադիրներ Նասիբ Արիդայի և Աբդ ալ-Մասիհ Հադդադի, ինչպես նաև այլ մահջարի գրական գործիչների, ինչպիսին է Ջուբրան Խալիլ Ջուբրանը։

## Կենսագրություն
Նուայմեն ծնվել է հույն ուղղափառ ընտանիքում և տարրական կրթությունն ավարտել է Բասքինթայի դպրոցում։ Այնուհետև նա սովորել է Նազարեթի Ռուսական Ուսուցչական Ինստիտուտում և Պոլտավայի Աստվածաբանական Սեմինարիայում: 1911 թվականին նա տեղափոխվել է Միացյալ Նահանգներ՝ միանալով իր երկու ավագ եղբայրներին Վաշինգտոնի Վալլա Վալլա քաղաքում, որտեղ նրանք կահույքի խանութի սեփականատերեր էին: Այնուհետև նա տեղափոխվել է Սիեթլ՝ Վաշինգտոնի համալսարանում սովորելու, ստանալով իրավունքի և հումանիտար գիտությունների աստիճաններ: 1916 թվականին ավարտելուց հետո նա տեղափոխվել է Նյու Յորք, իսկ 1918 թվականին զորակոչվել է ԱՄՆ բանակ:

[ձախից|մինի|[Փետուրի միավորում|Փետուրի միավորման չորս անդամներ 1920 թվականին: Ձախից աջ՝ Նասիբ Արիդա, Ջուբրան Խալիլ Ջուբրան, Աբդ ալ-Մասիհ Հադդադ և Միխայիլ Նուայմե]]
Պատերազմից հետո Նուայմեն որոշ ժամանակով վերադարձել է Վալլա Վալլա, որտեղ 1919 թվականին սկսել է իր հեղինակային կարիերան: Նա գրել է ռուսերեն, արաբերեն և անգլերեն բանաստեղծություններ։ Այնուհետև նա վերադարձել է Նյու Յորք, որտեղ միացել է Ջուբրան Խալիլ Ջուբրանի և ութ այլ գրողների՝ ստեղծելով արաբական գրականության վերածննդի շարժում՝ Փետուրի միավորումը: Ջուբրանը նրա նախագահն էր, իսկ Նուայմեն՝ քարտուղարը։

1932 թվականին, 21 տարի ԱՄՆ-ում ապրելուց հետո, Նուայմեն վերադարձավ Բասքինթա, որտեղ ապրեց իր կյանքի մնացած մասը։ Նա մահացավ թոքաբորբից 98 տարեկան հասակում՝ 1988 թվականի փետրվարի 28-ին, Բեյրութում։

Միստիկ Օշոն «Միրդատի գրքի» մասին ասել է հետևյալը. «Աշխարհում կան միլիոնավոր գրքեր, բայց «Միրդադի գիրքը» շատ ավելի բարձր է, քան գոյություն ունեցող ցանկացած գիրք»։

## Ծանոթագրություններ

## Գրականություն
* 
* Dabbagh, Hussein Muhammad Ali (1968). *[http://etheses.dur.ac.uk/7992/ Mikhail Naimy: some aspects of his thought as revealed in his writings].* University of Durham E-Thesis.

## Արտաքին հղումներ

Կատեգորիա:20-րդ դարի ամերիկացի արձակագիրներ
Կատեգորիա:20-րդ դարի ամերիկացի բանաստեղծներ
Կատեգորիա:Լիբանանցի արձակագիրներ
Կատեգորիա:Լիբանանցի բանաստեղծներ
Կատեգորիա:Մահջար
Նասիբ Արիդա

**Նասիբ Արիդա** (, ) սիրիացի բանաստեղծ և գրող էր, որը մասնակցել էր «Մահջար» շարժմանը, ինչպես նաև Փետուրի միավորման հիմնադիր անդամ։

## Կյանք
Արիդան ծնվել է Հոմսում սիրիական հույն ուղղափառ ընտանիքում, որտեղ կրթություն է ստացել մինչև 1905 թվականին Միացյալ Նահանգներ արտագաղթը։ Նյու Յորքում Արիդան սկսել է աշխատել մանրածախ առևտրի ոլորտում և գրել «Ալ-Հաուդա» և «Միրաաթ ալ-Ղարբ» թերթերում։ Ավելի ուշ Արիդան ամուսնացել է Նաջիբա Հադդադի՝ Հոմսում ծնված գրողներ Աբդ ալ-Մասիհ Հադդադի և Նադրա Հադդադի քրոջ հետ։ Զույգը երեխաներ չի ունեցել, բայց մեծացրել է Հադդադի մեկ այլ եղբոր դստերը՝ վերջինիս կնոջ ծննդաբերության ժամանակ մահանալուց հետո։

1913 թվականին Արիդան հիմնադրեց «Ալ-Ֆունուն»-ը, որը «Նյու Յորքի արաբ ներգաղթյալ համայնքի կողմից բացառապես գրական և գեղարվեստական ​​ամսագրի հրատարակման առաջին փորձն էր»։ 1915 թվականին կամ 1916 թվականին Աբդ ալ-Մասիհ Հադդադի հետ համատեղ նա համահիմնադրեց Նյու Յորքի «Փետուրի միավորումը», որը արաբալեզու գրական ընկերություն էր, որին ավելի ուշ՝ 1920 թվականին, միացան Ջուբրան Խալիլ Ջուբրանը, Միխայիլ Նուայմեն և մահջարի այլ բանաստեղծներ։ Նա ուներ բանաստեղծությունների մեկ ժողովածու՝ «Շփոթված հոգիներ» (الأرواح الحائرة), որը հրատարակվեց 1946 թվականին։ Նա մահացավ նույն թվականին։

## Ստեղծագործություն
Իր ժամանակի այլ սիրիացի-լիբանանցի գրողների և մտավորականների նման, Արիդան դեմ էր Սիրիայի վրա օսմանյան տիրապետությանը և սիրիական ազգայնականության ճնշմանը։ Նա ափսոսում էր, որ սիրիացի ժողովուրդը դանդաղ էր գործում կամ բողոքում, ինչպես հետևյալ բանաստեղծության մեջ.

Ո՛չ, Աստծո անունով, անսիրտ ժողովուրդը միայն մահն է որպես նվեր ընդունում։
Թող պատմությունը շրջի ձախողումների էջը և մաքրի իր հաշիվները։
Միգուցե զայրույթը, միգուցե ամոթը, միգուցե կրակը կարող է շարժել վախկոտի սիրտը։
Այս ամենը մեր մեջ է, բայց դրանք շարժում են միայն լեզուն։

## Ծանոթագրություններ

## Աղբյուրներ

*
*
*
*
*
*

## Արտաքին հղումներ
* Website devoted to ''Al-Funoon'' (Nasib Aridah Organization)

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի վիպասաններ
Կատեգորիա:ԱՄՆ-ում օսմանյան ներգաղթյալներ
Կատեգորիա:Մահջար
Կատեգորիա:Սիրիացի բանաստեղծներ
Կատեգորիա:Սիրիացի վիպասաններ
Տիշնով

**Տիշնով** (, ), քաղաք Չեխիայի պատմական Մորավիա տարածաշրջանում, Հարավային Մորավիա մարզում ։

Ընկած է Բռնոյից 22 կմ հյուսիս-արևմուտք, Դրաշովից 4 կմ արևմուտք, Սվրատկա և Լոուչկա գետերի միախառնման վայրի մերձակայքում։

Քաղաքը վարչականորեն բաժանված է հինգ շրջանների՝ Հայանեկ (Hajanek), Հայեկ (Hajek), Յամնի (Jamny), Պեյշկով (Pejschkow) և Տիշնով (Tišnov)։

## Բնակչություն
2020 թվականի տվյալներով բնակչության թվաքանակը եղել է 9.258: Քաղաքն զբաղեցնում է 17,13 կմ² տարածք:

## Պատմություն
Պատմական փաստաթղթերում Տիշնովի մասին առաջին անգամ հիշատակվել է 1233 թվականին։ 1233-ից մինչև 1782 թվականը այն պատկանել է ցիստերցյան Պորտա Կոելի (Porta Coeli - Երկնքի դարպաս) վանքին։ Բուռն թափով աճելով ու զարգանալով՝ Տիշնովն արդեն իսկ 13-րդ դարում վերածվել է ոչ մեծ քաղաքի: Բնակավայրը մեծապես տուժել է 1428 թվականի Հուսյան պատերազմների, ապա՝ Երեսնամյա պատերազմի, նապոլեոնյան զորքի 1805 և 1809 թթ. անցումների, ավստրա-պրուսական 1866 թվականի պատերազմի ժամանակ։

1885 թվականին կառուցված երկաթուղին քաղաքը կապել է Բռնոյի հետ։

Մինչև 1918 թվականը Տիշնովը գտնվել է Ավստրո-Հունգարիայի կազմում:

## Քույր քաղաքներ
Տիշնովի քույր քաղաքներն են՝
*  Մոլդավա նադ Բոդվոու, Սլովակիա
*  Սերեդ, Սլովակիա
*  Սուլեյուվ, Լեհաստան

## Պատկերասրահ

Պատկեր:Tišnov_(letecký_snímek).jpg|link=Файл:Tišnov_(letecký_snímek).jpg|alt=Общий вид города с воздуха| Քաղաքի ընդհանուր տեսքը օդից
Պատկեր:Radnice,_Tišnov,_okres_Brno-venkov.jpg|link=Файл:Radnice,_Tišnov,_okres_Brno-venkov.jpg|alt=Здание городской ратуши| Քաղաքապետարանի շենքը
Պատկեր:Náměstí_Tišnov.JPG|link=Файл:Náměstí_Tišnov.JPG|alt=Здание почты и сельскохозяйственной школы| Փոստային բաժանմունքի և գյուղատնտեսական դպրոցի շենքը
Պատկեր:Kostel-Tišnov.JPG|link=Файл:Kostel-Tišnov.JPG|alt=Костёл святого Вацлава| Սուրբ Վենցեսլավ եկեղեցին
Պատկեր:Rozhledna-Tišnov.JPG|link=Файл:Rozhledna-Tišnov.JPG|alt=Тишновская смотровая башня| Տիշնովի դիտաշտարակը


## Ծանոթագրություններ

## Արտաքին հղումներ
*Տիշնովի զբոսաշրջային տեղեկատվության կենտրոն
* Տիշնով քաղաքի կայքը (Չեխերեն)

Կատեգորիա:1233 թվականին հիմնադրված բնակավայրեր
Կատեգորիա:Չեխիայի բնակավայրեր
Կատեգորիա:Չեխիայի քաղաքներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Աբդ ալ-Մասիհ Հադդադ

**Աբդ ալ-Մասիհ Հադդադ** (, ) սիրիացի գրող և լրագրող էր, որը մասնակցել էր Մահջարի շարժմանը։ Նրա «ալ-Սայիհ» («Ճանապարհորդ») ամսագիրը, որը սկսվել է 1912 թվականին և շարունակվել մինչև 1957 թվականը, ներկայացրել է Միացյալ Նահանգներում Մահջարի գրական գործիչների ստեղծագործությունները և դարձել է Փետուրի միավորան «խոսնակը», որը նա համահիմնադրել է Նասիբ Արիդայի հետ 1915 թվականին կամ 1916 թվականին։ Ըստ Մուհամմադ Մուստաֆա Բադավիի՝ Նրա «Հիքայաթ ալ-Մահջար» («Արտագաղթի պատմություններ») ժողովածուն, որը նա հրատարակել է 1921 թվականին, ընդլայնել է «գեղարվեստական ​​գրականության ընթերցողների շրջանակը» ժամանակակից արաբական գրականության մեջ:

## Կենսագրություն
Հադդադը ծնվել է Հոմսում, որն այն ժամանակ օսմանահպատակ Սիրիայի կազմում էր, հույն ուղղափառ ընտանիքում։ Նա ընդունվել է Նազարեթի Ռուսական Ուսուցչական Սեմինարիա, որտեղ հանդիպել է Միխայիլ Նուայմեի և Նասիբ Արիդայի հետ։

1907 թվականին նա արտագաղթել է Նյու Յորք, որտեղ 1912 թվականին հիմնադրել է «ալ-սայիհ» (Ճանապարհորդ) արաբալեզու ամսագիրը, որը շարունակել է հրատարակվել մինչև 1957 թվականը։ Այնտեղ ներկայացվել են այնպիսի մահջարական գրական գործիչների ստեղծագործություններ, ինչպիսիք են Ամին ալ-Ռեյհանին, Ջուբրան Խալիլ Ջուբրանը, Իլյա Աբու Մադին և Նուայմեն։

## Ստեղծագործություն
1915 թվականին կամ 1916 թվականին Արիդայի հետ միասին նա համահիմնադրել է Նյու Յորքի Փետուրի միավորումը՝ արաբալեզու գրական ընկերություն, որին ավելի ուշ՝ 1920 թվականին, միացել են Ջուբրան Խալիլ Ջուբրանը, Միխայիլ Նուայմեն և այլ մահջարական բանաստեղծներ։ 1921 թվականին նա «ալ-Սայիհ»-ում հրատարակել է իր «Հիքայաթ ալ-Մահջար» (Արտագաղթի պատմություններ) ժողովածուն։ Նրա մեկ այլ աշխատություն՝ «Ինտիբաաթ Մուղտարիբը» (Ճանապարհորդության մասին գրառում), որը նա գրել էր Սիրիա կարճատև այցելությունից հետո, հրատարակվել է Դամասկոսում 1962 թվականին։

## Ծանոթագրություններ

## Աղբյուրներ

*
*
*
*
*
*

## Արտաքին հղումներ
* Website devoted to ''Al-Funoon'' (Nasib Aridah Organization)

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի վիպասաններ
Կատեգորիա:ԱՄՆ-ում օսմանյան ներգաղթյալներ
Կատեգորիա:Մահջար
Կատեգորիա:Սիրիացի բանաստեղծներ
Կատեգորիա:Սիրիացի վիպասաններ
Ռաշիդ Այյուբ

**Ռաշիդ Այյուբ** (, ) լիբանանցի բանաստեղծ էր, որը հայտնի էր ամերիկյան սփյուռքում, եղել է մահջարի ականավոր դեմքերից, Փետուրի միավորման անդամ: Նա Նյու Յորքի գրական լիգայի անդամ էր, որը նվիրված էր արաբական գրականությանը: Նրան մականունը տրվել էր «Գանգատվող բանաստեղծ»՝ կյանքի դաժանության մասին հաճախակի ողբերի համար, իսկ իր բանաստեղծական ժողովածուի վերնագրի համար՝ «Դերվիշ»:

## Կենսագրություն
Հակիրճ՝ Նա ծնվել է Լիբանանում՝ Բասքինթայում, և 1889 թվականին մեկնել է Փարիզ, որտեղ մնացել է երեք տարի: Այնուհետև տեղափոխվել է Մանչեստր, որտեղ մնացել է մոտավորապես նույն ժամանակահատվածում՝ աշխատելով արտահանման բիզնեսում: Նա մի քանի ամսով վերադարձել է իր գյուղ, նախքան Նյու Յորք գաղթելը, որտեղ դարձել է սփյուռքի ամենահայտնի բանաստեղծներից մեկը: Նա շարունակել է գրել մինչև մահ և թաղվել է Բրուքլինում: Նա հայտնի էր որպես «Գանգատվող բանաստեղծ»՝ իր պոեզիայում կյանքի դժվարությունների մասին բազմաթիվ բողոքների պատճառով։ Նրա բանաստեղծական ամբողջական ստեղծագործությունները հրատարակվել են 2018 թվականի հունվարին Բեյրութի «Դար Բիսան» հրատարակչության կողմից, որը ներառում է նրա երեք գրքերը։

## Ստեղծագործություններ
Նրա բանաստեղծությունների ժողովածուներն են՝
* «Ալ-Այուբիյաթ» (), 1916
* «Աղանի ալ-Դարվիշ» (, Դերվիշի երգեր), Սիրիական ամերիկյան հրատարակչություն, 1928
* «Հիյա ալ-Դունյա» (, սա է կյանքը), Tubia Commercial Press - Բրուքլին, 1939

## Ծանոթագրություններ

## Աղբյուրներ

*
*
*
*
*
*

## Արտաքին հղումներ
* Website devoted to ''Al-Funoon'' (Nasib Aridah Organization)
* Записки Института Востоковедения Академии Наук СССР

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի վիպասաններ
Կատեգորիա:ԱՄՆ-ում օսմանյան ներգաղթյալներ
Կատեգորիա:Լիբանանցի բանաստեղծներ
Կատեգորիա:Լիբանանցի գրողներ
Կատեգորիա:Լիբանանցի վիպասաններ
Կատեգորիա:Մահջար
Նադրա Հադդադ

**Նադրա Հադդադ** (, ) սիրիացի բանաստեղծ էր և Հյուսիսային Ամերիկայի առաջին արաբալեզու գրական ընկերության՝ «Փետուրի միավորման» հիմնադիր անդամ։

## Վաղ կյանք
Նադրան ծնվել է 1881 թվականի հոկտեմբերի 30-ին Հոմսում, օսմանահպատակ Սիրիայում, սիրիացի հույն ուղղափառ մտավորական Ռաշիդ Հադդադի ընտանիքում։ Նա նախնական կրթությունը ստացել է քաղաքի հունական ուղղափառ համայնքային դպրոցում և աշխատել է որպես հաշվապահ, նախքան 1897 թվականի դեկտեմբերի 26-ին 17 տարեկանում Միացյալ Նահանգներ գաղթելը։

Հադդադը բնակություն է հաստատել Նյու Յորքում և զբաղվել առևտրով, միաժամանակ գրելով բանաստեղծություններ։ Նա աշխատել է որպես արաբալեզու «ալ-Սայիհ» (, «Զբոսաշրջիկը») հրատարակության գլխավոր խմբագիր, որը հիմնադրել էր իր եղբայր Աբդ ալ-Մասիհը։ Ավելի ուշ նա աշխատել է բանկային ոլորտում։

## Աշխատանքներ
Հադդադը «Փետուրի միավորման» հիմնադիր անդամ է, որը Հյուսիսային Ամերիկայի առաջին արաբալեզու գրական ընկերությունն է։ Խմբակն սկզբնապես ստեղծվել է Նասիբ Արիդայի և Նադրայի եղբոր՝ Աբդ ալ-Մասիհի կողմից 1916 թվականին, իսկ հետագայում վերակազմավորվել է 1920 թվականին Նյու Յորքում մահջարի գրողների ավելի մեծ խմբի կողմից՝ Ջիբրան Խալիլ Ջիբրանի գլխավորությամբ։

Հադդադի ամենահայտնի աշխատանքը «Դիվան Աուրակ ալ-Խարիֆն» է (Աշնանային տերևների գիրքը)։

## Մահ
Հադդադը մահացել է սրտի կաթվածից 1950 թվականի մայիսի 27-ին՝ հարսանեկան արարողության ժամանակ, այն բանից հետո, երբ նա արտասանել էր նորապսակներին շնորհավորող բանաստեղծություն։

## Անձնական կյանք
Նադրան ամուսնացել է Հադբո Հադդադի հետ և ունեցել երեք երեխա՝ Ռոբերտ, Ուիլյամ և Ժոզետ։

## Ծանոթագրություններ

## Աղբյուրներ

*
*
*
*
*
*

## Արտաքին հղումներ
* Записки Института Востоковедения Академии Наук СССР

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի վիպասաններ
Կատեգորիա:ԱՄՆ-ում օսմանյան ներգաղթյալներ
Կատեգորիա:Մահջար
Կատեգորիա:Սիրիացի բանաստեղծներ
Կատեգորիա:Սիրիացի գրողներ
Կատեգորիա:Սիրիացի վիպասաններ
Ալի Սալեմ ալ-Բայդ

**Ալի Սալեմ ալ-Բայդ** (, ), եմենցի քաղաքական և պետական գործիչ, «Ալ Հիրաք» քաղաքական շարժման և կիսառազմական կազմակերպության առաջնորդներից։

## Կենսագրություն
Նա ուսանել է առևտրագիտություն և 1961 թվականին դարձել է դպրոցական ուսուցիչ Մուկալլա քաղաքում։ 1963 թվականին միացել է Ազգային ազատագրական ճակատին՝ որպես տեղացի անդամ։ Մուկալլայում հիմնել է կոմիտե, իսկ 1965 թվականին անցել է ընդհատակ։ 1966 թվականին ընդգրկվել է Ազգային ազատագրական ճակատի Հադրամաութի նահանգային կոմիտեի կազմում։

Ալի Սալեմ ալ-Բայդրը երիտասարդ տարիքից ակտիվորեն մասնակցել է Հարավային Եմենի ազգային-ազատագրական շարժմանը, Ազգային ազատագրական ճակատի անդամ է եղել դրա ստեղծման պահից ի վեր։ Սովորել է Եգիպտոսում անցկացվող ռազմական դասընթացներում՝ նախագահ Գամալ Աբդել Նասերի իշխանության շրջանում։

1967 թվականին անկախության հռչակումից հետո զբաղեցրել է Եմենի Ժողովրդադեմոկրատական Հանրապետության հինգերորդ նահանգի նահանգապետի պաշտոնը, եղել է պաշտպանության նախարար (1967-1969), արտաքին գործերի նախարար, նախագահության գործերի նախարար և պլանավորման նախարար։

1975 թվականից եղել է Միացյալ քաղաքական կազմակերպություն «Ազգային ճակատի» Կենտրոնական կոմիտեի քաղաքական բյուրոյի անդամ։ 1978 թվականի հոկտեմբերին անցկացված Եմենի սոցիալիստական կուսակցության (ԵՍԿ) I համագումարում ընտրվել է քաղաքական բյուրոյի անդամ և Կենտրոնական կոմիտեի քարտուղար։

1980 թվականից զբաղեցրել է տեղական ինքնակառավարման նախարարի պաշտոնը, սակայն 1981 թվականի հունվարին ազատվել է պաշտոնից և հեռացվել Եմենի սոցիալիստական կուսակցության կենտրոնական կոմիտեի կազմից՝ Սաուդյան Արաբիայի հետ մերձեցմանը հակադրվելու համար։

1986 թվականի հունվարյան իրադարձությունների ընթացքում Եմենի Ժողովրդադեմոկրատական Հանրապետության նախագահ Ալի Նասեր Մուհամմեդի կողմից մահապատժի է դատապարտվել։ Նա ակտիվորեն մասնակցել է մարտերին և պետական հեղաշրջման փորձի ճնշմանը։

1986 թվականի փետրվարի 6-ից մինչև 1990 թվականի մայիսի 22-ը, ինչպես նաև 1994 թվականի մայիսի 21-ից մինչև հուլիսի 7-ը եղել է Եմենի սոցիալիստական կուսակցության (ԵՍԿ) Կենտրոնական կոմիտեի գլխավոր քարտուղարը։

Եմենի միավորումից հետո՝ 1990 թվականի մայիսի 22-ից մինչև 1993 թվականի օգոստոսը, զբաղեցրել է Եմենի Հանրապետության փոխնախագահի պաշտոնը։

Հարավային Եմենի անկախության վերականգնման փորձի ճնշումից հետո արտագաղթել է Օման։ 2009 թվականից եղել է Հարավային շարժման առաջնորդներից մեկը, հանդես է եկել որպես «Ալ-Կաիդա» կազմակերպության և Հարավի որոշ շրջաններում գործող անջատողական շարժումների հակառակորդ։

2011 թվականի Եմենի ապստամբությունից հետո նա վերսկսել է կոչերը Հարավային Եմենը որպես առանձին երկիր վերականգնելու համար.։ 

Ալի Սալեմ ալ-Բայդրը մահացել է 2026 թվականի հունվարի 17-ին։

## Ծանոթագրություններ

## Արտաքին հղումներ
*Oman Strips Yemeni Dissident of Citizenship for Returning to Politics

Կատեգորիա:20-րդ դարի քաղաքական գործիչներ
Կատեգորիա:Եմենի պատմություն
Կատեգորիա:Եմենցիներ
Հիջազի լեռնաշղթա

**Հիջազի լեռնաշղթա** (), գտնվում է Սաուդյան Արաբիայի արևմտյան՝ Հիջազ շրջանում: Լեռնաշղթան ձգվում է Կարմիր ծովի արևելյան ափի երկայնքով՝ հյուսիսից և հարավից, ուստի առավել լայն իմաստով կարող է դիտարկվել որպես Միդիական լեռնաշղթան ներառող և Սարավաթ լեռնային համակարգի մաս:

## Աշխարհագրություն

Արաբական թերակղզու արևմտյան ափամերձ լանջը կազմված է երկու լեռնաշղթաներից՝ հյուսիսում գտնվող Հիջազի և հարավում գտնվող Ասիրի լեռնաշղթաներից, որոնց միջև կա բացվածք թերակղզու ափամերձ գծի կենտրոնում: 2100 մետր բարձրությունից լեռնաշղթան նվազում է մոտ 600 մետր ճեղքի մոտակայքում։

Լեռնային պատը կտրուկ իջնում ​​է արևմտյան կողմից՝ դեպի Կարմիր ծով, թողնելով Թիհամայի նեղ ափամերձ հարթավայրը։ Արևելյան լանջերը այդքան էլ զառիթափ չեն, ինչը թույլ է տալիս հազվագյուտ տեղումներին նպաստել մի քանի վադիների աղբյուրների և ջրհորների շուրջ օազիսների ստեղծմանը։

### Գետ կամ վադի
Հիջազ լեռները ենթադրաբար համարվում են հին Փիշոն գետի աղբյուրը, որը նկարագրվել է որպես Եդեմի այգու հետ կապված չորս գետերից մեկը։ Վերջինս համաձայն Ջուրիս Զարինսի հետազոտության, որը Եդեմի այգին տեղադրում է Պարսից ծոցի հյուսիսային ծայրում՝ Քուվեյթի մոտ։ Այժմ չորացած գետի՝ ժամանակակից Վադի ալ-Ռումմայի և դրա շարունակության՝ Վադի ալ-Բատինի հունը նույնականացվել է Բոստոնի համալսարանի Ֆարուկ ալ-Բազի կողմից և անվանվել է «Քուվեյթ գետ»։ Սա ձգվում է դեպի հյուսիս-արևելք՝ Սաուդյան անապատներով 970 կմ, հետևելով Վադի ալ-Բատինին մինչև Պարսից ծոցի ափը: «Փիշոն» կամ «Քուվեյթ գետը» և Հեջազի շրջանի էկոլոգիան, ենթադրաբար, չորացել են 2500-3000 տարի առաջ։

## Վայրի բնություն

[մինի|[Համադրիլ պավիաններ Մեքքայի նահանգում՝ ալ-Հադայի մոտ]]
Այստեղ նկատվել է արաբական ընձառյուծ։ Հին ժամանակներում հաղորդվում էր, որ Մուհամմադի ժառանգ Մուսա ալ-Քազիմը առյուծի է հանդիպել Մադինայից հյուսիս գտնվող անապատում։ Համադրիլ պավիաններ կարելի է տեսնել բնակավայրերի մոտ, ինչպիսիք են ալ-Հադայի և ալ-Շաֆայի բնակավայրերը ալ-Թաիֆի մերձակայքում։

## Հանքարդյունաբերություն
Հիջազի լեռնաշղթան ներառում է Մահդ ալ-Զահաբի («Ոսկու օրրան») շրջանը, որը գտնվում է Մեքքայի և Մադինայի միջև: Այն Սաուդյան Արաբիայի ոսկու և արծաթի գլխավոր հանքն է, բայց մետաղներն արդյունահանվել են միայն մ.թ.ա. 950 թվակնին, ապա՝ 750-1258 թվականներին և մոտավորապես 1939-1954 թվականներին։

## Ծանոթագրություններ

## Պատկերասրահ

File:ذو عين 2.jpg|Զու 'Այնը Ալ-Բահահի տարածքում
File:Baharoad.jpg|Ճանապարհ լեռներում՝ ալ-Բահայի և Ալ-Միխվայի միջև
File:Jabal-e-Rehmat (Mount Arafat).jpg|Ուխտավորները աղոթում են Արաֆաթի ողորմածության լեռան վրա *[[Հաջ]]*-ի (Մեծ Իսլամական ուխտագնացության) ժամանակ
File:HAC 2010 MEKKE NUR DAGINA BAKIS - panoramio (1).jpg|*[[Ջաբալ ալ-Նուր]]* («Լույսի լեռ») Մեքքայի մոտ, կապված Մուհամմադի հետ
File:Al-Hijr Archaeological Site (Madâin Sâlih)-114607.jpg|Ժայռափոր կառույցներ Մադաին Սալեհում՝ Ալ-Ուլայի մոտ


## Գրականություն
* *[https://www.jstor.org/stable/1789949?seq=1#page_scan_tab_contents A Journey Through the Tihama, the 'Asir, and the Hijaz Mountains]*, by Wilfred Thesiger

## Արտաքին հղումներ
* Hijaz Mountains (YouTube)
* Lightning Clouds on Makkah-Madinah Al Hijaz Mountains Highway.10.04.2012
* Hijaz mountains – Climbing, Hiking & Mountaineering

Կատեգորիա:Արաբական թերակղզի
Կատեգորիա:Լեռնաշղթաներ այբբենական կարգով
Կատեգորիա:Հիջազ
Կատեգորիա:Սաուդյան Արաբիայի լեռներ
Ռուսները Եգիպտոսում

**Ռուսները Եգիպտոսում** ռուսական սփյուռքի այն մասը, որը հանդիսանում է Եգիպտոսի քաղաքացի կամ այդ երկրում է բնակվում այլ հիմունքներով։ Ռուսաստանի հայրենակիցների կազմակերպությունների համակարգող խորհուրդը հայտնել է, որ երկրում ռուս բնակչության թիվը գերազանցել է 50,000-ը։

## Պատմություն
Ռուսական սփյուռքի ձևավորումը երկրում սկսվել է 19-րդ դարի վերջին։ 1881 թվականին՝ ռուս-թուրքական հերթական պատերազմից որոշ ժամանակ անց, Ռուսաստանի գլխավոր հյուպատոսությունը հայտնել է, որ Եգիպտոսում ապրում է 108 ռուս քաղաքացի։ Տասնվեց տարի անց նրանց թիվը հասել է ավելի քան 3000-ի (հիմնականում Ալեքսանդր II կայսեր դեմ մահափորձից հետո երկրից փախած հրեաների պատճառով, որը հանգեցրեց կայսեր մահվան)։ Հրեաներին գրավում էր Եգիպտոսում մեծ ազգային համայնքի առկայությունը, դրա տրանսպորտային հասանելիությունը (շոգենավային ծառայություն դեպի Ալեքսանդրիա) և կապիտուլյացիայի ռեժիմը, որին ենթարկվում էին ռուս քաղաքացիները, երբ իրենց երկրի բանակը հաղթեց թուրքերին դեռ մեկ դար առաջ՝ 1768-1774 թվականների պատերազմում։

1917 թվականին, այդ ժամանակ անցկացված մարդահամարի համաձայն, ռուսների թիվը հասել էր 4225-ի, ինչը բացատրվում էր Առաջին համաշխարհային պատերազմի ժամանակ տեղի ունեցած Փետրվարյան և Հոկտեմբերյան հեղափոխութունների, և դրա հետևանք դարձած Ռուսաստանի քաղաքացիական պատերազմի հանգամանքներով։ 1920 թվականի գարնանը Խորհրդային Ռուսաստանից Եգիպտոս գաղթեց 4350 փախստական, հիմնականում կամավորական բանակում ծառայող հիվանդ կամ վիրավոր զինվորներ և հիվանդանոցի աշխատողներ։ Նրանց թվում էին ոչ միայն ռազմական գործիչներ, այլև ռուս նկարիչ, գրքերի նկարազարդող և թատերական ձևավորող Իվան Բիլիբինը։

## Ներկա
2007 թվականին Եգիպտոսում Ռուսաստանի դեսպանատունը հայտնել է, որ երկրում ապրում է 12,000-14,000 մարդ, իսկ 2010 թվականի դրությամբ Ռուսաստանի բնակչությունը գնահատվել է 20,000-25,000, որոնցից երեք քառորդը Եգիպտոսի քաղաքացիների ռուս ամուսիններ էին։ Աֆրիկան մյուս ռուս բնակչությամբ երկիրը Մոզամբիկն է՝ 250 մարդ

## Ծանոթագրություններ

## Արտաքին հղումներ
* Исторические волны российской эмиграции в Египте. В.В. Беляков

Կատեգորիա:Եգիպտոսի ազգեր
ե
Adventus

**Adventus** ( նշանակում է *գալուստ*), Հռոմեակն կայսրությունում ուշ անտիկ շրջանի Հռոմեական կայսրի կամ այլ բարձրաստիճան անձանց դիմավորման արարողություն քաղաքում։ Կայսերական «adventus»-ն այդ ժամանակաշրջանի «առանձնահատուկ արարողությունն» էր, որը նշում էր ինչպես կայսեր ժամանումը, այնպես էլ կայսերական ներկայության օրհնությունը քաղաքի անվտանգության համար։ Այս տերմինը օգտագործվում է նաև նման արարողությունների արվեստական պատկերների համար (հաճախ արձանների քանդակներում, ներառյալ մետաղադրամները):

Քաղաքը զարդարվում էր այդ առիթով, քաղաքից դուրս էր գալիս հանրային թափոր՝ ճանապարհին դիմավորելու և ողջունելու պատվարժաններին, և նրանց քաղաք տանելուց հետո ծիսականորեն ուղեկցելուց հետո նրանց պատվին արտասանվում էր գովեստի խոսք, որին հաջորդում էր տոնակատարություն և խաղեր : Դրա «հակառակը» *պրոեֆտիոնն* էր (): Կայսրերից բացի, *ադվենտուսը* կարող էր ընդունել նաև հռոմեական նահանգների կառավարիչներին և եպիսկոպոսներին։

Կայսեր համար, հատկապես նոր իշխանություն ձեռք բերած կամ զավթածի, *ադվենտուսի* տոնակատարությունը հաստատում էր կառավարչի օրինականությունը՝ ցույց տալով նրա համաձայնությունը () կառավարվող քաղաքի ժողովրդի, և իրադարձությունները վերարտադրվել ու խորհրդանշվել են կայսերական պատկերագրության և արվեստում։ Կոստանդին Մեծի օրերից (306-337) ժամանումը Հռոմ՝ իր մրցակից *Օգոստոս* Մաքսենցիոսին հաղթելուց հետո Միլվիան կամրջի ճակատամարտում, կայսրերի *ադվենտուսի* արարողությունները ստացան հռոմեական հաղթանակի բնութագրեր և կապվեց Նոր Կտակարանի Ավետարաններում նկարագրված Հիսուս Նազովրեցու հաղթական մուտքի հետ Երուսաղեմ։ Քրիստոնեական մասունքները երբեմն նաև մեծարվում էին *ադվենտուսի* արարողությամբ՝ քաղաք տեղափոխման ժամանակ։

*Ադվենտուսի* երկու հիմնական տարրերը «*accorsus*»-ն ու «*propompe*»-ն էին։ «Accorsus»-ը ( συνάντησις , հռոմ.&nbsp;*սինանտեզիս* , բառացիորեն « հանդիպում »
կամ ὑπάντησις , ռոմանիզացված:&nbsp;*հիպանտեզ* , բառացիորեն « գալիս է հանդիպելու »
) բաղկացած էր ծիսական երթից՝ ճանապարհին մոտեցող պատվին դիմավորելու համար. դիմավորող խմբի չափը, կազմը և քաղաքից հեռավորությունը որոշվում էր հյուրի կոչումով և կարգավիճակով։ Այնուհետև, «propompe»-ն հանդիսավոր ուղեկցողն էր քաղաքի մեջ:  Առիթին ի պատիվ և ժամանման գովասանքի ոգեկոչման արարողությունը մշտական շարունակություն էր կազմում, ինչպես նաև ծափահարությունները, հիմները, պոեզիան, երաժշտությունը, լույսերը, զարդարանքները և խունկը։ *Ճանապարհին* այցելում էին կրոնական սրբավայրեր, որից հետո, հավանաբար, կազմակերպվում էր խնջույք։

## Ծանոթագրություններ

Կատեգորիա:Articles containing Ancient Greek (to 1453)-language text
Կատեգորիա:CS1 maint: work parameter with ISBN
Նյու Յորք նահանգի դրոշ

**Նյու Յորք նահանգի դրոշ**() ԱՄՆ Նյու Յորք նահանգի պաշտոնական խորհրդանիշներից մեկն է: Դրոշի ֆոնը մուգ կապույտ է: Նահանգի զինանշանը գտնվում է դրոշի կենտրոնում:
մինի|Նյու Յորքի դրոշը (2 ապրիլի, 1901թ.)

## Պատմություն
Դրոշի պատմությունը սկիզբ է առնում Հեղափոխական պատերազմից և միահյուսված է Նյու Ջերսիի դրոշի պատմության հետ։ 1779 թվականի մարտի 23-ին Մայրցամաքային Կոնգրեսը լիազորեց և հանձնարարեց գլխավոր հրամանատարին մշակել Նյու Ջերսիի հետևակի համազգեստի գույներն ու զարդարանքը։ Հետևելով այս հրահանգին, գեներալ Ջորջ Վաշինգտոնը նույն թվականի հոկտեմբերի 2-ին համազգեստի հիմնական գույներն ընդունեց դարչնագույնը և մուգ կապույտը։ Այս գույները ընտրվեցին ի պատիվ հոլանդացիների, որոնց գաղութները մի ժամանակ Նյու Ջերսին և Նյու Յորքն էին։ Այսպիսով, երկու դրոշների համար էլ որպես ֆոն ընտրվեց մուգ դեղինը։ Սակայն դրոշի սկզբնական տարբերակը, որը պաշտոնապես ընդունվեց 1896 թվականի ապրիլի 8-ին, մեծ ժողովրդականություն չվայելեց։ Սա այն պատճառներից մեկն էր, որ Նյու Յորք նահանգի օրենսդիր մարմինը որոշեց 1901 թվականի ապրիլի 2-ին փոխել ֆոնի գույնը մուգ կապույտի:

2001 թվականին  իր անդամների շրջանում հարցում անցկացրեց ԱՄՆ նահանգների, ԱՄՆ տարածքների և Կանադայի նահանգների 72 դրոշների դիզայնի վերաբերյալ: Նյու Յորքի դրոշը զբաղեցրեց 53-րդ տեղը։

2020 թվականին պետական ​​դրոշը և զինանշանը թարմացվեցին «E Pluribus Unum» կարգախոսով։

## Ծանոթագրություններ

Կատեգորիա:1901 ԱՄՆ-ում
Կատեգորիա:1901 դրոշներ
Կատեգորիա:ԱՄՆ-ի դրոշներ
Կատեգորիա:Նյու Յորք նահանգ
Սուրբ Փրկիչ եկեղեցի (Չարենցավան)

**Սուրբ Փրկիչ եկեղեցի, Չարենցավան** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Կոտայքի թեմին, գտնվում է Հայաստանի Կոտայքի մարզում։ Համակարգում է Չարենցավանում և շրջակա գյուղերում բնակվող առաքելական հայության հոգևոր կյանքը, հանդիսանում է քաղաքի միակ գործող եկեղեցին։ Գտնվում է Տերվիշյան փողոցում։

## Պատմություն
Չարենցավան քաղաքը հիմնադրվել է 1947-1948 թվականներին, որպես քաղաքատիպ ավան (1961 թվականից՝ քաղաք)՝ «Լուսավան» (1967 թվականից՝ Չարենցավան) անվամբ, և որպես խորհրդային քաղաք՝ երբևէ չի ունեցել որևէ կրոնական կառույց։ Եկեղեցու կառուցումն սկսել է 2000 թվականին, իսկ օծումը կատարվել է 2001 թվականին: Սրբատեղին կառուցվել է կանադահայ բարերարներ տեր և տիկին Տերվիշյանների հովանավորությամբ, որոնց անունով էլ կոչվել է փողոցը։ Այստեղ տեղի են ունենում պարբերական կրոնական ծեսեր, որոնց ժամանակ առ ժամանակ մասնակցում են նաև քաղաքի հյուրերը։

2025 թվականի հոկտեմբերի 11-ին, այստեղ տեղի է ունեցել ողբերգական դեպք․ թաղման արարողության ժամանակ եկեղեցու ներսում հարվածներ են հասցրել ավտովթարի հետևանքով մահացածի կնքահորը. վերջինը հիվանդանոցում մահացել է՝ համաձայն Չարենցավանի բժշկական կենտրոնից ոստիկանության հաղորդման։ Դրա հետ կապված հոկտեմբերի 12-ին Կոտայքի թեմի առաջնորդ Առաքել արքեպիսկոպոս Քարամյանի տնօրինությամբ կատարվել է ջրօրհնեքի և եկեղեցու ցողման (սրբման) կարգ։

ՀՀ վարչապետ Նիկոլ Փաշինյանը 2026 թվականի հունվարի 18-ին այստեղ պատարագի է մասնակցել։

## Ճարտարապետություն
Եկեղեցին միանավ բազիլիկ կառույց է, ունի մեկ գմբեթ՝ մուտքի վերևում։ Կառուցված է հայկական տուֆով, ներսում դրված են մի քանի սրբապատկերներ, խորանի աջ ու ձախ կողմերում՝ Հայաստանում քրիստոնեությունը տարածած Թադևոս և Բարդուղիմեոս առաքյալների, խորանում՝ Տիրամոր՝ մանուկ Հիսուսը ձեռքին, և այլն։

## Տես նաև
* Սուրբ Ամենափրկիչ եկեղեցի (Նոր Հաճըն)
* Սուրբ Հովհաննես Մկրտիչ եկեղեցի (Աբովյան)
* Սուրբ Սարգիս եկեղեցի (Եղվարդ)

## Ծանոթագրություններ

Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կոտայքի թեմի վանքեր և եկեղեցիներ
Կատեգորիա:Չարենցավանի շենքեր և կառույցներ
Ծառաշեն

**Ծառաշեն** գյուղ Հայաստանի Արմավիրի մարզում, մարզկենտրոնից 1 կմ դեպի արևելք։

Խորհրդային տարիներին կոչվել է Մայիսյանի սովխոզ, այնուհետև վերանվանվել Ծառաշեն։
Մայիսյան համայնքի ավագանու որոշմամբ 2014 թվականի սեպտեմբերի 30-ին անվանակոչել են Սարգիսի անվան թաղամաս, սակայն մինչ օրս քարտեզներում գյուղը կոչվում է Ծառաշեն:

## Ծանոթագրություններ

Կատեգորիա:Արմավիրի մարզի բնակավայրեր
Առաջին դասարան

**«Առաջին դասարան»** (), ռուսական հեռուստասերիալ, որը պատմում է երեք կանանց մասին, որոնք պայքարում են իրենց երեխաների համար էլիտար դպրոցում տեղի համար: Հեռուստասերիալի ռեժիսորը Սվետլանա Սամոշինան է: Գլխավոր դերերը խաղացել են Աննա Չիպովսկայան, Յուլիա Խլինինան և Մարինա Վասիլևան։  Պրեմիերան կայացել է 2024 թվականի մայիսի 23-ին Иви օնլայն կինոթատրոնում։

## Սյուժե
Երեք ընկերուհիներ՝ մտավորական Տանյան, կարիերիստ Անյան և գործարարի կին Լենան, պայքարում են իրենց երեխայի համար Սանկտ Պետերբուրգի էլիտար դպրոցում տեղ գտնելու համար։  «Մշակութային ժառանգություն» դպրոցում նախատեսում է մշակել քաղաքի նոր էլիտա, բայց մնացել է միայն մեկ տեղ: Դիմակայության գործընթացում ընկերները բացահայտում են կանանց բարեկամության գոյության հարցերը, մարդկային բարոյականության եզրերը՝ զուգահեռ լուծելով անձնական կյանքի և երեխաների հետ հարաբերությունների խնդիրները:

## Արտադրություն
Հեռուստասերիալի արտադրությամբ զբաղվել է  Star Media Vision ընկերությունը Иви-ի հետ համագործակցությամբ։  Նկարահանումները սկսվել են 2023 թվականի մայիսի 24-ին Սանկտ Պետերբուրգում։

## Դերերում

## Մրցանակներ
2024 թվականի փետրվարին հեռուստասերիալը մասնակցել է Original+ փառատոնին, որտեղ ստացել Է «Ռոսիյսկայա գազետա»-ի հատուկ մրցանակը, իսկ դերասանուհի Յուլյա Խլինինան հաղթող է դարձել «Օրիգինալ դերասանուհի» անվանակարգում։

## Արձագանքներ
Եկատերինա Բոլգովա, «Комсомольская Правда».

Ալեքսանդր Կոնդրաշով, «Литературная Газета».

Յարոսլավ Զաբոլուև, «Москвич MAG».

Գուլնազ Դավլետշինա, «Film.ru».

## Ծանոթագրություններ

## Արտաքին հղումներ
* Սերիալի էջը Иви օնլայն կինոթատրոնի կայքում

Կատեգորիա:2024 հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Ռուսական դրամա ֆիլմեր
Կատեգորիա:Ռուսական հեռուստասերիալներ
Renaissance

**Renaissance** (նաև նշվում է որպես *Act I: Renaissance*) ամերիկացի երգչուհի և երգահան Բեյոնսեի յոթերորդ ստուդիո ալբոմնէ։ Այն թողարկվել է 2022 թվականի հուլիսի 29-ին՝ Parkwood Entertainment և Columbia Records լեյբլներով։ *Renaissance*-ը Բեյոնսեի տրիոլոգիական նախագծի առաջին մասն է: *Renaissance*-ը Բեյոնսեի եռամաս նախագծի առաջին մասն է։ Ալբոմում որպես հյուր վոկալիստներ հանդես են գալիս Beam-ը, Գրեյս Ջոնսը և Tems-ը։

## Նախապատմություն
Բեյոնսեն *Renaissance*-ը մտածել և ձայնագրել է COVID-19 համավարակի ընթացքում՝ նպատակ ունենալով լսարանին առաջարկել ուրախություն և «փախուստ» (escapism)՝ համընդհանուր մեկուսացման շրջանում և դրանից հետո։ Ալբոմը տոնում է ակումբային մշակույթը, որը պատմականորեն ծառայել է որպես ապաստան սևամորթ և քվիր համայնքների համար, և հարգանքի տուրք է մատուցում այն նորարարներին, որոնք ձևավորել են այդ տարածքները։

## Երաժշտություն և կառուցվածք
Ալբոմը կառուցվածքային առումով դասավորված է որպես շարունակական DJ-mix՝ ստեղծելով առանց ընդհատումների հոսքի տպավորություն։ *Renaissance*-ը ներառում է հետ-1970-ականների սևամորթ պարային երաժշտության տարբեր ուղղություններ՝ ներառյալ դիսկո, հաուս և ֆանկ, և ընդգծում է այդ ժանրերի զարգացման մեջ հաճախ անտեսված ներդրումները։

## Առևտրային հաջողություն
*Renaissance*-ը դարձավ Բեյոնսեի յոթերորդ անընդմեջ ալբոմը, որը առաջին տեղ զբաղեցրեց ԱՄՆ-ի *Billboard 200* հիթ-շքերթում, և հետագայում արժանացավ պլատինե սերտիֆիկացման։ Ալբոմը առաջին տեղն է զբաղեցրել նաև Ավստրալիայում, Բելգիայում, Կանադայում, Դանիայում, Ֆրանսիայում, Իռլանդիայում, Նիդեռլանդներում, Նոր Զելանդիայում, Շվեդիայում և Միացյալ Թագավորությունում։

## Քննադատական ընդունելություն
*Renaissance*-ը ստացել է բարձր գնահատականներ՝ իր էկլեկտիկ, սակայն միասնական հնչողության, տոնական տրամադրության և Բեյոնսեի վոկալի համար։ Ալբոմը գլխավորել է տարվա լավագույն ալբոմների ցուցակները տարբեր խոշոր լրատվամիջոցներում, այդ թվում՝ *The New York Times*, *Los Angeles Times* և *Rolling Stone*։ Հետագայում *Rolling Stone*-ը ներառել է այն նաև «500 Greatest Albums of All Time» ցանկում։

## Մրցանակներ
*Renaissance*-ը 65-րդ *Grammy Awards* մրցանակաբաշխությունում ստացել է ինը անվանակարգ և հաղթել չորսում՝ ներառյալ *Best Dance/Electronic Album* մրցանակը։ Այս հաղթանակներով Բեյոնսեն դարձել է «Գրեմմի»-ի պատմության մեջ ամենաշատ մրցանակներ ունեցող անհատը։
```wiki

## Հիթ-շքերթներ

### Շաբաթական հիթ-շքերթներ

### Տարվա ամփոփիչ հիթ-շքերթներ

## Ծանոթագրություններ

Կատեգորիա:Բիյոնսեի ալբոմներ
Կատարակտի վիրահատություն

**[[Կատարակտ|Կատարակտի]] վիրահատություն** (հայտնի նաև՝ ոսպնյակի փոխարինման վիրահատություն), աչքի բնական ոսպնյակի հեռացում: Ոսպնյակը սովորաբար փոխարինվում է արհեստականով:

## Վիրահատության ընթացք

### Պատճառները
Կատարակտը բերում է տեսողության վատացման, որը դրսևորվում է գույների մթագնմամբ, տեսողության պղտորմամբ և մթնշաղային տեսողության վատացմամբ, ծայրահեղ դեպքերում՝ կուրությամբ: Վիրահատական միջամտությամբ կատարվում է ներակնային ոսպնյակի փոխարինում և հնարավոր է դառնում առավելագույնս վերականգնել տեսողությունը:

### Նախավիրահատական շրջան
Մինչ վիրահատությունը սովորաբար նշանակվում է հակաբիոտիկ կաթիլներ, հաճախ՝ ներերակային կաթիլային համակարգ: Վիրահատությունից առաջ կաթեցվում է տեղային անզգայացման միջոցներ:

### Վիրահատություն
Վիրահատությունը սովորաբար տևում է մոտ 30 րոպե: Բժիշկը կատարում է փոքր կտրվածք՝ հեռացնում բնական ոսպնյակը և փոխարինում արհեստականով: Վիրահատություն անցավ է, առանց կարերի և հիվանդի հոսպիտալացման կարիք չի լինում: Վիրահատությունից անմիջապես հետո մշուշը վերանում է, տեսողությունը պարզվում:

### Հետվիրահատական շրջան
Ապաքինման ժամկետը սովորաբար 2-3 շաբաթ է, որի ընթացքում հիմնականում անհրաժեշտ է կիրառել կաթիլներ: Այս ժամանակահատվածում խորհուրդ է տրվում հրաժարվել կտրուկ շարժումներից, սպորտից, շոգեբաղնիքից, լողավազանից, ֆիզիկական ծանրաբեռնվածությունից, իսկ մոտ 1 ամսից կարելի է վերադառնալ բնականոն կյանքին:

## Բարդություններ
Վիրահատության բարդություններ հազվադեպ են լինում: Սակայն, որոշ մարդկանց մոտ հնարավոր է զարգանալ թույլ արյունահոսություն, աչքի ցավ, կարմրոտություն և տեսողության վատթարացում:

## Տես նաև

* Ակնաբանություն
* Կատարակտ

## Ծանոթագրություններ
Կատեգորիա:Ակնաբուժություն
Կատեգորիա:Վիրաբուժություն
Կատեգորիա:Աչքի հիվանդություններ
Կատեգորիա:Վիրահատական գործընթացներ և տեխնիկաներ
Տուլտիտլան դե Մարիանո Էսկոբեդո

**Տուլտիտլան դե Մարիանո Էսկոբեդո** (), քաղաք Մեքսիկայի Մեխիկո նահանգի հյուսիսարևելյան մասում՝ Տուլտիտլան մունիցիպալիտետում, որի վարչական կենտրոնն է և մեծությամբ չորրորդ բնակավայրը: Մեծ Մեխիկոյի քաղաքային տարածքի մաս է կազմում։ Քաղաքն ու մունիցիպալիտետը միասին անվանվում են Սան Անտոնիո Տուլտիտլան կամ պարզապես Տուլտիտլան, որը հնդկացիական նաուատլ ցեղի լեզվից բառացի թարգմանած՝ նշանակում է «տուլի բույսերի մեջ»։ «Դե Մարիանո Էսկոբեդո» բառերը քաղաքի անվանն ավելացվել են 1902 թվականին՝ ի պատիվ մեքսիկա-ամերիկյան պատերազմում և «Ռեֆորմա» ժամանակաշրջանում լիբերալների կողմից կռված Բենիտո Խուարեսի զինակից գեներալ Էսկոբեդոյի։

Համայնքը հիմնադրվել է 1820 թվականի հուլիսին: Զբաղեցնում է 69,15 քառակուսի կիլոմետր տարածք: 2010 թվականի տվյալներով բնակչության թվաքանակը եղել է 524.074: Համայնքի կազմի մեջ մտնող առավել խոշոր բնակավայրերն են Բուենավիստան, Սան Պաբլո դե լաս Սալինասը, Ֆուենտես դել Վալլեն՝ համապատասխանաբար 216.776, 157.998 և 82.274 բնակչությամբ (2020 թվականի մարդահամարի տվյալներով):

## Տեսարժան շինություններ
Համայնքի գլխավոր տեսարժան կռույցներն են Սան Լորենցո տաճարը (16-րդ դար), Սան Անտոնիո դե Պադուա տաճարը (18-րդ դար), Սուրբ Խաչ մատուռը (Capilla de la Santa Cruz), որն, ամենայն հավանականությամբ, հիմնադրվել է 17-րդ դարում:

## Տնտեսություն
Համայնքի տարածքում շինանյութեր, մասնավորապես՝ շինաքար են արդյունահանում, զբաղվում են գյուղատնտեսությամբ (հացահատիկի արտադրությամբ ու այգեգործությամբ): Զարգանում է արդյունաբերությունը (քիմիական արտադրություն, ստվարաթղթե տուփերի ու արկղերի թողարկում, պլաստմասսայից ու մետաղներից զանազան իրերի արտադրություն):

## Կլիմա

## Պատկերասրահ

Templo de San Antonio Tultitlan México.JPG|Սան Անտոնիո դե Պադուա տաճարը
Real del bosque - panoramio.jpg|Քաղաքի համայնապատկերը Սիեռա դե Գվադելուպե սարից
Tultitlán's name sign.jpg


## Քույր քաղաքներ
*  Հենշույ, Չինաստան (2002)
*  Հեբեյ, Չինաստան (2006)

## Ծանոթագրություններ

## Գրականություն
* Cuadernillos histórico de Tultitlan Nº 1, 1992
* Boletín 145 H. Ayuntamiento de Tultitlán 2009-2012
* Córdoba Barradas, Luis, Tultitlán monografía municipal, 1998, Instituto Mexiquense de Cultura-Asociación Mexiquense de Cronistas Municipales.
* Córdoba Barradas, Luis, Cuarto centenario de la parroquia de Tultitlán, 2005, Asociación Mexiquense de Cronistas Municipales.
* Córdoba Barradas, Luis, Tultitlán pasado y presente, 2008, H. Ayuntamiento de Tultitlán 2006-2009.
* Córdoba Barradas, Luis, Tultitlán en la época de la guerra de Independencia, 2010, Asociación Mexiquense de Cronistas Municipales.
* Córdoba Barradas, Luis, Tultitlán Compendio Histórico, dos tomos, H. Ayuntamiento de Tultitlán 2019-2021.

## Արտաքին հղումներ
* Տուլտիտլանի համայնքապետարան Պաշտոնական կայքէջ

Կատեգորիա:1820 թվականին հիմնադրված բնակավայրեր
Կատեգորիա:Մեքսիկայի բնակավայրեր
Կատեգորիա:Մեքսիկայի քաղաքներ
Սուրբ Սարգիս եկեղեցի (Եղվարդ)

**Սուրբ Սարգիս եկեղեցի, Եղվարդ** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Կոտայքի թեմին, գտնվում է Հայաստանի Կոտայքի մարզում։ Համակարգում է Եղվարդում և շրջակա գյուղերում բնակվող առաքելական հայության հոգևոր կյանքը, հանդիսանում է քաղաքի երեք եկեղեցիներից մեկը՝ սուրբ Աստվածածնի և սուրբ Կաթողիկեի հետ միասին։ Գտնվում է Սաֆարյան փողոցում։

## Պատմություն
Եղվարդը, ի տարբերություն Կոտայքի մարզի մյուս քաղաքների, ոչ հիմնադրվել (Բյուրեղավան, Նոր Հաճն, Չարենցավան) ոչ ընդլայնվել է (Հրազդան, Աբովյան) խորհրդային իշխանության տարիներին, հետևաբար և ունեցել է եկեղեցի իր տարածքում։ Այդուհանդերձ, դրանցից մեկը ավերված է, իսկ մյուսն իր չափերով բավական փոքր էր և չէր կարող բավարարել քաղաքի և շրջանի հոգևոր կարիքները։ 21-րդ դարի սկզբին վերոհիշյալ բոլոր քաղաքներում սկսում են եկեղեցաշինական աշխատանքներ, կոնկրետ Եղվարդում՝ 2012 թվականից։

2017 թվականի հուլիսի 15-ին Կոտայքի թեմի առաջնորդ Առաքել արքեպիսկոպոս Քարամյանի և Արարատյան հայրապետական թեմի առաջնորդական փոխանորդ Նավասարդ արքեպիսկոպոս Կճոյանի ձեռամբ տեղի ունեցավ եկեղեցու օծումը, որը կոչվեց հարակից մատուռի անվամբ: Օծման արարողությանը ներկա էր նաև նախագահ Սերժ Սարգսյանը:

## Ճարտարապետություն
Եղվարդի սուրբ Սարգիս եկեղեցին կառուցվել է Արտյոմ և Գուրգեն Խաչատրյանների հովանու ներքո: Նախկինում Եղվարդի մուտքը եղել է սուրբ Սարգիս կոչվող մատուռի հարևանությամբ՝ լինելով դրա առաջին կառույցը, ուստի նոր եկեղեցին այստեղ է կառուցվել:

Աղոթատունը ներկայացնում է ուղղանկյուն հատակագծով կենտրոնագմբեթ կառուցվածք և պահպանվել են հայկական եկեղեցական ճարտարապետության բոլոր մանրամասները:

## Տես նաև
* Սուրբ Ամենափրկիչ եկեղեցի (Նոր Հաճըն)
* Սուրբ Հովհաննես Մկրտիչ եկեղեցի (Աբովյան)
* Սուրբ Փրկիչ եկեղեցի (Չարենցավան)

## Ծանոթագրություններ

## Արտաքին հղումներ
* Եղվարդի սուրբ Սարգիս եկեղեցի, ՅուԹյուբ
* Եղվարդի Սուրբ Սարգիս եկեղեցի, Ֆեյսբուք

Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կոտայքի թեմի վանքեր և եկեղեցիներ
Կատեգորիա:Եղվարդի շենքեր և կառույցներ
Մեծ Նեֆուդ

**Մեծ Նեֆուդ** (), ավազոտ անապատ է Մերձավոր Արևելքում (Սաուդյան Արաբիա), Արաբական թերակղզու հյուսիսային մասում: Անապատը 290 կմ երկարություն և 225 կմ լայնություն ունի, իսկ տարածքը՝ 103,600 կմ²։

## Նկարագրություն
Մեծ Նեֆուդ անապատն Արաբական թերակղզու անապատներից է, որը հայտնի է իր հանկարծակի, ուժեղ քամիներով, իսկ ավազը կարմրավուն գույն ունի: Անձրևը տեղում է տարեկան մեկ կամ երկու անգամ: Որոշ ցածրադիր վայրերում, մասնավորապես Հիջազի լեռնաշղթայում, կան օազիսներ, որտեղ աճեցվում են բանջարեղեն, գարի և մրգեր: Նեֆուդը միանում է Ռուբ ալ-Խալի և Փոքր Նեֆուդ (Դահնա) անապատներին՝ ավազաբլուրների միջանցքով, որի երկարությունը 1,300 կմ է, իսկ լայնությունը՝ 24-80 կմ:

## Պատմություն
Այս անապատը համարվում էր համեմատաբար բնակեցված վերջին սառցադաշտային և պլեյստոցենի վերջի միջև ընկած ժամանակահատվածում: Հյուսիսային Սաուդյան Արաբիայում, այդ թվում՝ Ջաբալ Միսմայում և Ջաբալ Առնանում վերջերս հայտնաբերված ուղտերի պատկերներով փորագրությունները վկայում են այս տարածքում սեզոնային մարդկային ներկայության և լևանտյան խմբերի հետ կենսաբանական ու մշակութային փոխանակումների մասին՝ 12,800-ից 11,400 տարի առաջ։

Առաջին համաշխարհային պատերազմի ընթացքում արաբական ապստամբության ժամանակ հովեյթաթ ցեղի բանակը՝ Աուդա իբն Թայիի գլխավորությամբ, հարձակվեց թուրքական ճակատի վատ պաշտպանված արևելյան թևում գտնվող Ակաբա ափամերձ քաղաքի վրա: Բրիտանացի լեյտենանտ Թոմաս Էդվարդ Լոուրենսը մասնակցեց Ակաբայի դեմ արշավանքին: Անսպասելի ցամաքային հարձակման արդյունքում արաբները գրավեցին քաղաքը։ Այս իրադարձությունները ներկայացված են «Լոուրենս Արաբացի» ֆիլմում:

## Տես նաև
* Ալ-Յամամա
* Թիհամա

## Ծանոթագրություններ

Կատեգորիա:Անապատներ այբբենական կարգով
Կատեգորիա:Արաբական թերակղզի
Կատեգորիա:Սաուդյան Արաբիայի անապատներ
Առողջության համընդհանուր ապահովագրության հիմնադրամ

**Առողջության համընդհանուր ապահովագրության հիմնադրամ**, պետական առողջապահական կազմակերպություն: 

Համաձայն ՀՀ առողջության համընդհանուր ապահովարության մասին օերնքի՝ ծառայությունը կրում է համընդհանուր և պարտադիր բնույթ, իսկ ամբողջական անցումը կատարվելու է փուլային տարբերակով:

## Նպատակ
Կազմակերպության նպատակակն է բնակչության բուժօգնությունը մատչելի դարձնել՝ ապահովագրավճարների միջոցով, թափանցիկ կերպով կազմակերպել ապահովագրված անձանց ժամանակին բուժօգնության ստացումը՝ առանց ֆինանսական դժվարությունների:

## Կառավարում
Հիմնադրամի գլխավոր տնօրենը պետական առողջապահական գործակալության պետ՝ Սամվել Խարազյանն է: 

Հոգաբարձուների խորհրդի նախագահը ՀՀ առողջապահության նախարար Անահիտ Ավանեսյանն է, անդամները՝ վարչապետի աշխատակազմի ղեկավարի տեղակալ՝ Արմենակ Խաչատրյանը, ՀՀ ֆինանսների նախարարի տեղակալ՝ Վահան Սիրունյանը, ՀՀ ՊԵԿ նախագահի տեղակալ՝ Համլետ Սահակյանը և փոխվարչապետ Մհեր Գրիգորյանի գրասենյակի ղեկավար՝ Վիկտորյա Այդինյանը:

## Ծածկույթ
Առաջին փուլով ապահովագրվել է 1մլն 600 հազարից ավել քաղաքացի՝ 200 հազարից ավել աշխատավարձ ստացողները, մինչև 18 տարեկան երեխաները, 65 տարեկանից բարձր անձիք և խոցելի խմբերում ներառվածները:

## Ծանոթագրություններ
Ալ-Դահնա անապատ

**Ալ-Դահնա անապատ** (), Արաբական անապատի կենտրոնական մասն է կազմում։ Այն ավազոտ տեղանքով աղեղնաձև միջանցք է, որը հյուսիսում գտնվող Մեծ Նեֆուդ անապատը կապում է հարավում գտնվող Ռուբ ալ-Խալի անապատի հետ: Դրա երկարությունը ավելի քան 1000 կմ է (620 մղոն), արևելքից սահմանակից է Տուվեյկի լեռնաշղթային և լայնությունը չի գերազանցում 80 կմ-ը: Այն նաև համարվում է Սաուդյան Արաբիայի Ալ-Ահսա նահանգը երկրի Նաջդ շրջանից բաժանող աշխարհագրական սահման: Հետևաբար, Ալ-Դահնա անապատը Արաբական թերակղզու անապատները միացնող շղթան է:

## Բնութագրություն
մինի|ձախից|ուղտերի քարավանն անապատում
Անապատը յոթ հաջորդական անապատների շարք է, որոնք միմյանցից բաժանված են հարթավայրերով Ալ-Դահնայի միջով անցնում են ճանապարհներ, որոնք Քուվեյթը կապում են Ալ-Զիլֆիի և ալ-Ռիադի հետ և ալ-Ռիադը կապում Հասայի հետ։

Գերակշռող բարձրությունները ծովի մակարդակից 400-ից 500 մետր են: Կուեստի շրջանը համեմատաբար հարուստ է մակերեսային և ստորգետնյա ջրերով: Տարածքը հատվում է Նաջդ սարահարթից սկիզբ առնող նշանակալի վադիներով (Վադի ալ-Ռումա, Վադի ալ-Բատին):

Ալ-Դահնա անապատը կազմված է բարձր ավազաբլուրներից, որոնք տարածվում են հորիզոնական, որոնք կոչվում են իրկեր (), հիմնականում կարմիր գույնի, քանի որ պարունակում են երկաթի օքսիդներ։

Ալ-Խարջի մեծ օազիսը գտնվում է անապատի հարավային մասում։ Այն բնութագրվում է թփերի և աղուտների նոսր բուսականությամբ։ Հիմնական տնտեսական գործունեությունը անասնապահությունն է։

## Քարանձավներ
Սաուդյան Արաբիայի կոշտ անապատների տակ կան մութ խցիկներ և բարդ լաբիրինթոսներ, որոնք լցված են բյուրեղային կառուցվածքներով, ստալակտիտներով և ստալագմիտներով։ Սումանի սարահարթի կրաքարային հատակը, որը կարստային տարածք է Ալ-Դահնա անապատից արևելք, լի է նման քարանձավներով, որոնք տեղացիների կողմից հայտնի են որպես Դալս։

Որոշ քարանձավներ ունեն փոքրիկ մուտքեր, որոնք բացվում են քարանձավների մեջ, մյուսները տանում են դեպի անցուղիների լաբիրինթոս, որը կարող է լինել մի քանի կիլոմետր երկարությամբ։ Տեղացի բեդվինները միշտ ճանաչել են այս քարանձավները, և որոշները օգտագործվել են որպես ջրամատակարարում։ Դրանք առաջին անգամ համակարգված ուսումնասիրվել են 1981 թվականին, իսկ ավելի ուշ ուսումնասիրվել և հրապարակվել են Սաուդյան Արաբիայի երկրաբանական ծառայության կողմից։

## Տես նաև
* Ալ-Յամամա
* Թիհամա

## Ծանոթագրություններ

Կատեգորիա:Անապատներ այբբենական կարգով
Կատեգորիա:Արաբական թերակղզի
Կատեգորիա:Սաուդյան Արաբիայի անապատներ